3 หุ้นถุงมือยางคึก! ลุ้นออเดอร์ขายพุ่ง รับยอดติดเชื้อ “โควิด” ระลอกใหม่
3 หุ้นถุงมือยางคึก! ลุ้นยอดขายพุ่งหลังผู้ติดเชื้อ "โควิด-19" เร่งตัวขึ้น ฟากกระทรวงสาธารณสุขประกาศแจ้งเตือนทั่วประเทศเตรียมพร้อมรับมือโควิดระลอกใหม่ ทำให้หุ้นกลุ่ม Covid Play กลับมาคึกคักอีกครั้ง
3 หุ้นถุงมือยางคึก! ลุ้นยอดขายพุ่งหลังผู้ติดเชื้อ "โควิด-19" เร่งตัวขึ้น ฟากกระทรวงสาธารณสุขประกาศแจ้งเตือนทั่วประเทศเตรียมพร้อมรับมือโควิดระลอกใหม่ ทำให้หุ้นกลุ่ม Covid Play กลับมาคึกคักอีกครั้ง
5 ก.ค. 2565

ผู้สื่อข่าวรายงานว่า วันนี้ (5 ก.ค. 65) ราคาหุ้นบนกระดานกลุ่มยางและถุงมือยางจับมือปรับตัวขึ้น ตอบรับความกังวลการแพร่ระบาดโควิด-19 ที่มีผู้ติดเชื้อเร่งตัวขึ้นในหลายประเทศ รวมทั้งในไทย โดยกระทรวงสาธารณสุขออกประกาศแจ้งเตือนทั่วประเทศ ให้เตรียมความพร้อมในการรับมือโควิดระลอกใหม่นั้น ทำให้หุ้นกลุ่ม Covid Play กลับมาเล่น
นำโดย บริษัท ศรีตรังโกลฟส์ (ประเทศไทย) จำกัด (มหาชน) หรือ STGT ณ เวลา 15:21 น. ราคาหุ้นอยู่ที่ระดับ 16.40 บาท บวก 0.90 บาท หรือ 5.81% ทำจุดสูงสุด 16.80 บาท ทำจุดต่ำสุด 15.70 บาท ด้วยมูลค่าการซื้อขาย 331.78 ล้านบาท
ตามด้วยหุ้นแม่อย่าง บริษัท ศรีตรังแอโกรอินดัสทรี จำกัด (มหาชน) หรือ STA ณ เวลา 15:21 น. ราคาหุ้นอยู่ที่ระดับ 20.20 บาท บวก 0.40 บาท หรือ 2.02% ทำจุดสูงสุด 20.40 บาท ทำจุดต่ำสุด 19.80 บาท ด้วยมูลค่าการซื้อขาย 190.75 ล้านบาท
บริษัท ไทยรับเบอร์ลาเท็คซ์กรุ๊ป จำกัด (มหาชน) หรือ TRUBB ณ เวลา 15:21 น. ราคาหุ้นอยู่ที่ระดับ 2.38 บาท บวก 0.06บาท หรือ 2.59% ทำจุดสูงสุด 2.74 บาท ทำจุดต่ำสุด 2.34 บาท ด้วยมูลค่าการซื้อขาย 142.99  ล้านบาท รับอานิสงส์จากก่อนหน้าบริษัทมีการจัดตั้งบริษัท ไทยรับเบอร์โกลฟส์ จำกัด ซึ่งเป็นบริษัทย่อย ที่ทำธุรกิจเป็นผู้ผลิตถุงมือยาง ประเภทที่ใช้ในทางการแพทย์และเอนกประสงค์ เพื่อขายในประเทศและส่งออกต่างประเทศ
 
 
 